KAKO su potvrdili iz Europske investicijske banke, potpredsjednik te institucije Dario Scannapieco danas će u Zagrebu potpisati četiri ugovora vrijedna više od 350 milijuna eura.

Najzanimljiviji od ovih ugovora odnosi se na kredit od 30 milijuna eura za Rimac Automobile. Taj novac Rimac Automobili će uložiti u istraživanje, razvoj i proširenje proizvodnih kapaciteta u Svetoj Nedelji.

Jedan ugovor s PBZ-om i dva s vladom

Ugovor između Rimac Automobila i Europske investicijske banke bit će potpisan danas u 13:30.

Tekst se nastavlja ispod oglasa

Uz taj kredit, potpredsjednik EIB-a danas će u Zagrebu potpisati još tri ugovora i to s Privrednom bankom Zagreb, o jamstvima za kredite inovativnim malim i srednjim poduzećima u iznosu od 25 milijuna eura te dva ugovora s vladom RH.

Prvi ugovor s vladom RH, vrijedan 300 milijuna eura, odnosi se na financiranje Projekta nacionalnog sufinanciranja EU fondova u razdoblju od 2014. do 2020, a drugi, vrijedan 500.000 eura, odnosi se na doprinos RH Fondu inicijative za gospodarsku otpornost.